# audiocd

&Rik.Hemsley; &Rik.Hemsley.mail;
Benjamin
Meyer
&traductor.Antoni.Bella;
16 de setembre de 2004
2.30.00

Permet tractar els CD d'àudio com a un sistema de fitxers real, a on les pistes estan representades com a fitxers i quan es copien des de la carpeta són extretes en format digital des del CD. Així s'assegura una còpia perfecta de tot el contingut.

Per a veure com funciona aquest esclau, inseriu un CD d'àudio en la vostra unitat de &CD-ROM; i introduïu `audiocd:/` en el &konqueror;. Després d'alguns segons veureu una llista de les pistes i algunes carpetes.

Els CD d'àudio en realitat no tenen carpetes, però l'esclau audiocd les proporciona com una comoditat. Si mireu dins d'aquestes carpetes veureu que totes contenen el mateix nombre de pistes. Si esteu connectat a la Internet, algunes carpetes tindran els títols de les pistes actuals mostrades com a noms de fitxer.

El motiu de l'existència d'aquestes carpetes per separat és el d'assegurar que podreu escollir el format en què desitgeu escoltar (o copiar) les pistes del CD.

Si arrossegueu una pista des de la carpeta `Ogg Vorbis` i la deixeu en una altra finestra del &konqueror; oberta a la vostra carpeta d'inici, hauríeu de veure una finestra de progrés que indica que s'està extraient la pista des del CD i desant-la en un fitxer. Tingueu en compte que Ogg Vorbis és un format de compressió, de manera que el fitxer de la vostra carpeta personal apareixerà força més petit que si l'haguéssiu copiat en dades pures.

El mecanisme darrere d'aquesta operació és molt simple. Quan se sol·licita a l'esclau audiocd que descarregui una pista des de la carpeta `Ogg Vorbis`, comença a extreure les dades digitals de l'àudio des del CD. A mesura que envia les dades cap a la vostra carpeta d'inici, aquestes es codifiquen en el format Ogg Vorbis (els CD d'àudio estan en un format sense comprimir).

També podreu escollir arrossegar un fitxer amb l'extensió `.wav` i deixar-lo en el reproductor de suports &juk; del &kde;. En aquest cas, el procediment que se seguirà és semblant, excepte que en comptes de codificar les dades al format Ogg Vorbis, el desarà després d'una senzilla conversió des de les dades binàries pures (que és el que representen els fitxers `.cda` a la carpeta més alta) cap al format RIFF WAV, el qual és un format sense comprimir reconegut per la majoria de reproductors multimèdia.

El &juk; hauria de reproduir sense problemes els fitxers `.wav`, però si observeu cap problema, podeu considerar emprar l'opció `paranoia_level`, que s'explica més endavant.

## Opcions

`device`

  Estableix el camí cap al dispositiu de CD de so, &pex; `audiocd:/`?device`=`/dev/sdc``. Normalment, l'esclau mirarà de trobar una unitat de CD amb un CD de so a dintre, però si falla o disposeu de més d'una unitat de CD, podeu provar amb aquesta opció. Tingueu en compte que el diàleg de configuració permet especificar un valor predeterminat per a aquesta opció.

`fileNameTemplate`

  Estableix la plantilla del nom de fitxer, &pex;, `audiocd:/`?fileNameTemplate`=`Track %{number}``. Tingueu present que el diàleg de configuració permet especificar un valor predeterminat per a aquesta opció. Apareixerà un avís si assigneu una cadena buida i no es mostraran els fitxers.

`albumNameTemplate`

  Estableix la plantilla del nom de l'àlbum, &pex;, `audiocd:/`?albumNameTemplate`=`%{albumartist} %{albumtitle}``. Tingueu present que el diàleg de configuració permet especificar un valor predeterminat per a aquesta opció.

`niceLevel`

  Estableix el nivell adequat per als codificadors, &pex;, `audiocd:/`?albumNameTemplate`=`niceLevel=10``. Tingueu present que el diàleg de configuració permet especificar un valor predeterminat per a aquesta opció.

`paranoia_level`

  Estableix la quantitat de detecció i correcció d'errors emprada en extreure les dades.

  Nivell 0

    Sense detecció o correcció. Tan sols d'utilitat si disposeu d'una unitat de CD perfecta (el qual és improbable).

  Nivell 1

    Activa la comprovació i correcció bàsica d'errors.

  Nivell 2

    Per omissió. Especifica que només s'acceptarà una extracció perfecta.

  Tingueu en compte que aquest és un clar inconvenient pel nivell 2. L'extracció pot ser molt lenta, de manera que la reproducció digital en temps real podria no funcionar adequadament. Si disposeu d'una unitat de CD de bona qualitat (més cara no és l'equivalent a millor) probablement no experimentareu una extracció gaire lenta, però un dispositiu dolent pot trigar dies a extreure el so des d'un CD.

`cddbChoice`

  Especifica quina base de dades de CD d'Internet s'intentarà emprar. Els CD d'àudio no contenen els noms de les pistes, però la base de dades CD d'Internet són un sistema intel·ligent que utilitza un identificador especial únic generat pel número i longitud de les pistes en cada CD per a fer una referència creuada amb el llistat de pistes. Els llistats de pistes són un esforç de la comunitat d'Internet i estan disponibles per a tothom. Ocasionalment hi ha múltiples entrades. Podreu especificar quina utilitzar.

  Podeu enviar les vostres pròpies llistes de pistes emprant &kscd;, el reproductor de CD del &kde;.

  Per omissió, l'audiocd intentarà triar la millor.

## Exemples

`audiocd:/?device=/dev/scd0&paranoia_level=0&cddbChoice=0`

  Ofereix una llista de les pistes en el CD d'àudio inserit en `/dev/scd0`, el qual sobre &Linux; especifica al primer dispositiu de &CD-ROM; SCSI. Si copieu les pistes des del CD, l'extracció digital es farà sense correcció o detecció d'errors. S'utilitzarà l'entrada 0 de la base de dades CDDB.

## Preguntes més freqüents

Obtinc, El fitxer o carpeta / no existeix. Com ho soluciono? Ja tinc un CD a dins de la meva unitat!

Intenteu executar ``cdparanoia` `-vsQ`` des del vostre compte (no com a root). Veieu una llista de pistes? Si no és així, assegureu-vos que teniu permisos per accedir al dispositiu de CD. Si esteu emprant l'emulació SCSI (el qual és possible si disposeu d'un cremador de CD IDE) assegureu-vos que disposeu de permisos en el dispositiu SCSI genèric, que probablement és `/dev/sg0`, `/dev/sg1`, &etc; si això no funciona, proveu d'introduir `audiocd:/?device=/dev/sg0` (o semblant) per a indicar al kio_audiocd quin és el vostre dispositiu de &CD-ROM;.